[{"text_idx": "#000001", "text": "2019. urteko udal hauteskundeetako gaua ahaztezina izan bazen, zer esan atzokoaz. Berriz ere gure marka propioa hautsi eta inoizko hautagaitzarik bozkatuena izan gara, bai boto kopuruan eta oraingoan baita boto portzentaian ere. Garaipen sendo honek merezi zuen atzo egin genuen ospakizuna, ez baitira errazak izan azken lau urte hauek EHBildu osatzen dugunontzat."}, {"text_idx": "#000002", "text": "Baina ospakizunak alboratu eta lanean hasteko eguna da gaurkoa. Emaitzak ondo aztertu eta irakurri behar ditugu, baita parte hartzearenak ere, nola ez. Eta horrekin batera etorkizun hurbila planifikatzen eta antolatzen hasi behar gara denbora galdu gabe. Hori dela eta, asteazkenean gure Mahai Politikoa elkartuko dugu, eta bertan erabakiko ditugu datozen egunetako zeregin guztiak."}]